**भारत सरकार**

**रेल मंत्रालय**

**राज्‍य सभा**

**14.12.2018 के**

**अतारांकित प्रश्‍न सं. 613 का उत्‍तर**

**सकरी से निर्मली एवं झंझारपुर से लौकहा बाजार तक रेल लाइन का निर्माण**

**613. श्री राम नाथ ठाकुरः**

**क्या रेल मंत्री यह बताने की कृपा करेंगे किः**

(क) क्या सरकार द्वारा सकरी से निर्मली एवं झंझारपुर से लौकहा बड़ी रेल लाइन के निर्माण के लिए कोई समय-सीमा निर्धारित की गई है;

(ख) यदि हां, तो तत्संबंधी ब्यौरा क्या है; और

(ग) यदि समय-सीमा तय की गई थी तो किन कारणों से अपने नियत समय पर यह कार्य पूरा नहीं हो पाया है?

**उत्‍तर**

**संचार मंत्रालय में राज्‍य मंत्री (स्‍वतंत्र प्रभार) एवं**

**रेल मंत्रालय में राज्‍य मंत्री (श्री मनोज सिन्‍हा)**

(क) से (ग) : इस समय, सकरी-निरमली और सहरसा-फारबीसगंज (204 कि.मी.) आमान परिवर्तन परियोजना के सकरी-निरमली और झंझारपुर – लौकाहा बाजार खंडों का कार्य सर्वोच्च प्राथमिकता के आधार पर निष्पादित किया जा रहा है। परियोजना का पूरा होना राज्य सरकार द्वारा निर्बाध भूमि सौंपने, कानून एवं व्यवस्था संबंधी समस्या, स्थानीय जलवायु की स्थिति, वन विभाग से स्वीकृतियां, जनोपयोगी सुविधाओं के अंतरण, ऊपरी/निचले सड़क पुलों की स्वीकृति, नहर एवं बिजली संबंधी क्रॉसिंगों आदि जैसे बहुत से कारकों पर निर्भर करता है।

\*\*\*\*\*